Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (EΚ) αριθ. 2803/2000 για το άνοιγμα και την αύξηση αυτόνομων κοινοτικών δασμολογικών ποσοστώσεων για ορισμένα προϊόντα αλιείας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Στο πλαίσιο της ετήσιας συνολικής εξέτασης που αποφασίσθηκε σε επίπεδο Συμβουλίου όσον αφορά τη χορήγηση αυτόνομων προτιμησιακών καθεστώτων για τα προϊόντα της αλιείας, οι υπηρεσίες της Επιτροπής πραγματοποίησαν μελέτη των αγορών και των αναγκών εφοδιασμού των βιομηχανιών χρήσης για το 2003.

2. Η Επιτροπή, λαμβάνοντας υπόψη τις απαιτήσεις της εσωτερικής και εξωτερικής πολιτικής της Κοινότητας, προτείνει ορισμένα δασμολογικά μέτρα και ιδίως την αύξηση των δασμολογικών ποσοστώσεων που μπορούν να διασφαλίσουν τη συνέχιση της κοινοτικής παραγωγής με παράλληλη τήρηση των υποχρεώσεων και των κανόνων της κοινής οργάνωσης των αγορών, εξασφαλίζοντας τον εφοδιασμό των μεταποιητικών βιομηχανιών λαμβάνοντας παράλληλα υπόψη την κατάσταση της διεθνούς αγοράς και τις προβλέψιμες εξελίξεις της.

3. Υπό τις συνθήκες αυτές, οι δασμολογικές ποσοστώσεις ισχύουν για προϊόντα που πληρούν τις επιβληθείσες προϋποθέσεις όσον αφορά τις τιμές αναφοράς που έχουν καθοριστεί ή που πρόκειται να καθοριστούν, και τα οποία προορίζονται για μεταποίηση.

Αυτό είναι το αντικείμενο της ακόλουθης πρότασης κανονισμού.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (EΚ) αριθ. 2803/2000 για το άνοιγμα και την αύξηση αυτόνομων κοινοτικών δασμολογικών ποσοστώσεων για ορισμένα προϊόντα αλιείας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 26,

την πρόταση της Επιτροπής,

Εκτιμώντας τα εξής:

(1) Ο εφοδιασμός της Κοινότητας με ορισμένα προϊόντα αλιείας εξαρτάται σήμερα από εισαγωγές προέλευσης τρίτων χωρών. Είναι προς το συμφέρον της Κοινότητας η μερική ή ολική αναστολή των δασμών που επιβάλλονται στα εν λόγω προϊόντα, για να μην τεθούν σε κίνδυνο οι προοπτικές ανάπτυξης της παραγωγής ψαριών στην Κοινότητα και για να εξασφαλισθεί ο ικανοποιητικός εφοδιασμός των βιομηχανιών που τη χρησιμοποιούν. Ο κανονισμός (EΚ) αριθ. 2803/2000 της 14ης Δεκεμβρίου 2000, για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας [1] ανέστειλε επομένως τις δασμολογικές ποσοστώσεις για ορισμένα προϊόντα αλιείας για συγκεκριμένη περίοδο.

[1] ΕΕ L 331, 27.12.2000, σ.61.

(2) Η Επιτροπή πραγματοποίησε μελέτη των αγορών και των αναγκών εφοδιασμού των βιομηχανιών χρήσης για το 2003. Λαμβάνοντας υπόψη τις απαιτήσεις της εσωτερικής και εξωτερικής πολιτικής της Κοινότητας, πρέπει να ανοιχθούν ορισμένες νέες δασμολογικές ποσοστώσεις για τα υπό εξέταση προϊόντα και να αυξηθούν ορισμένες υφιστάμενες ποσοστώσεις για τη διασφάλιση της συνέχισης της κοινοτικής παραγωγής.

(3) Ο κανονισμός (EΚ) αριθ. 2803/2000 πρέπει επομένως να τροποποιηθεί ανάλογα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (EΚ) αριθ. 2803/2000 τροποποιείται ως εξής:

(1) Οι δασμολογικές ποσοστώσεις που περιέχονται στο παράρτημα του παρόντος κανονισμού προστίθενται για τα προϊόντα και τις ποσοστωτικές περιόδους που αναφέρονται στο παράρτημα αυτό.

(2) Για την ποσοστωτική περίοδο από την 1η Ιανουαρίου έως την 31η Δεκεμβρίου 2003:

- (α) ο όγκος της δασμολογικής ποσόστωσης με αύξοντα αριθμό 09.2785 ορίζεται σε 20.000 τόνους.

- (β) ο όγκος της δασμολογικής ποσόστωσης με αύξοντα αριθμό 09.2786 ορίζεται σε 1.500 τόνους.

- (γ) ο όγκος της δασμολογικής ποσόστωσης με αύξοντα αριθμό 09.2794 ορίζεται σε 7.000 τόνους.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Εφαρμόζεται από την 1η Αυγούστου 2003. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

>ΘΕΣΗ ΠIΝΑΚΑ>

(α) Ο έλεγχος της χρήσης για τον ειδικό αυτό προορισμό γίνεται κατ'εφαρμογή των σχετικών κοινοτικών διατάξεων.

(β) Η ποσόστωση χορηγείται για τα προϊόντα τα οποία πρόκειται να υποβληθούν σε εργασίες, εκτός εάν πρόκειται να εκτελεστούν αποκλειστικά μία ή περισσότερες από τις ακόλουθες εργασίες :

- καθαρισμός, εκσπλαχνισμός, αφαίρεση της ουράς, αφαίρεση της κεφαλής,

- τεμαχισμός (εκτός από τον τεμαχισμό σε ρολά, σε φιλέτα, την παραγωγή πλευρών ή την κοπή κατεψυγμένων όγκων ή τον διαχωρισμό κατεψυγμένων φιλέτων σε όγκους),

- δειγματοληψία, διαλογή,

- σήμανση,

- συσκευασία,

- διατήρηση με απλή ψύξη,

- κατάψυξη,

- διατήρηση με βαθεία ψύξη,

- απόψυξη, διαχωρισμός.

Η ποσόστωση δεν χορηγείται για τα προϊόντα που πρόκειται να υποστούν, εκτός των άλλων, επεξεργασίες (ή εργασίες) οι οποίες παρέχουν το δικαίωμα της ποσόστωσης, εάν οι επεξεργασίες (ή εργασίες) αυτές γίνονται στο επίπεδο της λιανικής πώλησης ή της παρασκευής τροφών. Η μείωση των δασμών εφαρμόζεται μόνο στα ψάρια που προορίζονται για την ανθρώπινη κατανάλωση.

(γ) Η ποσόστωση χορηγείται για τα προϊόντα που προορίζονται αποκλειστικά για τοποθέτηση σε άλμη και αποξήρανση.

>ΘΕΣΗ ΠIΝΑΚΑ>

Ισχύει από την 1.1.2003:

>ΘΕΣΗ ΠIΝΑΚΑ>

Συνολική απώλεια εσόδων σε σχέση με την προηγούμενη ποσοστωτική περίοδο: + 27.140.360 EUR ακαθάριστα.

7. Διαταξεισ καταπολεμησης της απατης

Οι διατάξεις σχετικά με τη διαχείριση των εν λόγω δασμολογικών ποσοστώσεων προβλέπουν τα απαιτούμενα μέτρα πρόληψης και προστασίας από την απάτη και τις παρατυπίες.